
Ministru kabineta rīkojums Nr. 444
Rīgā 2022. gada 27. jūnijā (prot. Nr. 33 19. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Labklājības ministrijai (Valsts sociālās apdrošināšanas aģentūrai) finansējumu 47 052 034 euro apmērā, veicot  valsts budžeta uzturēšanas izdevumu transfertu no valsts pamatbudžeta uz valsts speciālā budžeta apakšprogrammu 04.04.00 "Invaliditātes, maternitātes un slimības speciālais budžets", lai segtu izdevumus, kas saistīti ar slimības pabalstu izmaksām par laikposmu no 2022. gada 17. janvāra līdz 2022. gada 30. aprīlim atbilstoši likuma "Par maternitātes un slimības apdrošināšanu" pārejas noteikumu 55. un 56. punktam personām ar sadarbspējīgu vakcinācijas vai pārslimošanas sertifikātu vai atzinumu par nepieciešamību atlikt personas vakcināciju pret Covid-19 no pirmās darbnespējas dienas, ja tām pirmā darbnespējas diena ir laikposmā no 2022. gada 17. janvāra līdz 2022. gada 28. februārim un darbnespējas lapa izsniegta sakarā ar saslimšanu ar Covid-19 vai atrašanos mājas karantīnā, vai akūtu augšējo elpceļu infekciju dēļ no darbnespējas pirmās dienas līdz darbnespējas trešajai dienai, ja tām pirmā darbnespējas diena ir laikposmā no 2022. gada 17. janvāra līdz 2022. gada 28. februārim un darbnespējas lapa izsniegta akūtu augšējo elpceļu infekciju dēļ.
· 2. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas izmaiņām atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

	Ministru prezidents
	(paraksts*)
	A. K. Kariņš

	Labklājības ministrs
	(paraksts**)
	G. Eglītis


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

